Case ID: 1160261
Sentence 1: İşin halları: x17 Azərbaycan Respublikası CM-nin 206.2-ci və 234.1-ci maddələri ilə ittiham olunaraq məhkəməyə verilmişdir ondan ötrü ki, o, 08 mart 2019-cu il tarixdə İran İslam Respublikasının Astara şəhərində istintaqla müəyyən edilməmiş mənbədən şəxsi istehlak miqdarından artıqmiqdarda, 10,528 qram tiryək narkotik vasitəsini satış məqsədi olmadan qanunsuz olaraq qəsdən əldə etmiş, 1 (bir) şəffaf sellofan bükümdə qablaşdıraraq malların aşkar edilməsini çətinləşdirən üsullardan istifadə etməklə əynindəki şalvarın belliyinin içərisində əvvəlcədən düzəltdiyi gizli saxlanc yerində yerləşdirib saxlamış, daşımış və həmin gün saat 16 radələrində Cənub Ərazi Baş Gömrük İdarəsinin “Astara” Gömrük postunda Azərbaycan Respublikasının gömrük sərhədindən gömrük nəzarətindən gizli, qaçaqmalçılıq yolu ilə qəsdən keçirmiş, daxil olmuş əməliyyat məlumatı əsasında həkim müayinəsindən keçirilməsi üçün Astara Rayon Mərkəzi Xəstəxanasına aparılarkən yolda narkotik vasitəsini gizlətdiyi yerdən çıxarıb nəqliyyat vasitəsinin salonuna atarkən gömrük əməkdaşı tərəfindən aşkar edilib götürülmüşdü.